**BESZÁMOLÓ**

**az ELTE BTK Kari Kreditátviteli Bizottságának 2022. évi működéséről**

A Kari Kreditátviteli Bizottság a 2022. évi tevékenységét az ügyrendjében[[1]](#footnote-1) meghatározottak szerint végezte.

A bizottság tagjai 2022-ben:

Oktatók: dr. Kiszl Péter elnök (Könyvtár- és Információtudományi Intézet); dr. Orbán Katalin (Művészetelméleti és Médiakutatási Intézet); dr. Péteri Attila (Germanisztikai Intézet); dr. Salánki Zsuzsanna (Magyar Nyelvtudományi és Finnugor Intézet); dr. Starcevic Attila (Angol-Amerikai Intézet) dr. Szívós Erika (Történeti Intézet).

A Hallgatói Önkormányzat részéről: Döbör-Hodászi Gréta (2022. június 1-től), Heinczinger Márton György (2022. június 1-ig), Horváth Rozália (2022. november 1-ig), Juhász Janka Júlia (2022. június 1-től), Kálmán Levente Zsolt, Kerestély Dóra (2022. június 1-ig), Nagy Emese (2022. június 1-ig), Osztroluczki Anett (2022. június 1-től), Szalay Anna (2022. június 1-től), Vida Veronika (2022. június 1-ig).

Állandó meghívottak: a Nemzetközi Kapcsolatok Irodája vezetője (Gaál Tekla irodavezető) és a Tanulmányi Hivatal illetékes munkatársai.

A bizottság titkára: 2022. február 18-ig Dezső Pál Tamás, majd Czigelmajer Bence, a Tanulmányi Hivatal tantervi referensei.

A bizottsági munka szakmai és adminisztratív támogatását a Tanulmányi Hivatal Tantervi Csoportja látta el. A nemzetközi hallgatók kérelmeit a Nemzetközi Kapcsolatok Irodája kezelte és iktatta.

A bizottság két alkalommal ülésezett: 2022. február 18-án hibrid formában és 2022. szeptember 23-án jelenléti módon. A 2021/2022. tanév tavaszi félévében 245, a 2022/2023. tanév őszi félévben 428 kérelem érkezett a Tanulmányi Hivatalba, így **2022-ben összesen 673 kérelemről hozott döntést a bizottság.** A 2021/2022. tanév tavaszi félévében a 88 bizottsági döntést igénylő kérelem közül 88 esetben született támogató döntés és 157 technikai kérelem volt. A 2021/2022. tanév őszi félévben a 168 bizottsági döntést igénylő kérelem közül 134 esetben született támogató, 34 esetben elutasító döntés, 260 darab technikai kérelem volt. Jogorvoslatra egy esetben került sor, melynek eredményeképpen – a szakos kreditfelelős javaslatának változása miatt – a bizottság visszavonta korábbi határozatát és új eljárást folytatott le.

A két ülés közötti időszakban a rendkívüli elbírálást igénylő (sürgős) kérelmek esetében az ügyrend 5. § (4) szerinti döntéshozatalt alkalmazta a bizottság, azaz: „A Bizottság felhatalmazást ad a Bizottság elnökének, hogy az ülések közötti időszakban beérkező, rendkívüli elbírálást igénylő kérelmeket saját hatáskörben, a Bizottság összehívása nélkül elbírálja. A TH a döntés előkészítésére bekéri a Bizottság egy oktató és egy hallgató tagjának véleményét.” A Tanulmányi Hivatal a OneDrive felületen teszi közzé a kreditátviteli dokumentációt, ahol egyúttal nyomon követhetők a szakos kreditfelelősök, az oktatói és hallgatói tagok javaslatai, majd az elnök döntései.

2022-ben napirendre került további főbb témakörök:

* A klasszika-filológia szakirányon előírt Latin kritériumvizsgával összefüggő befogadások kezelése: Amennyiben az ókori nyelvek és kultúrák klasszika-filológia szakirányos hallgató korábban megszerzett nyelvtudása alapján a Latin vagy ógörög alapvizsgát a bevezető nyelvi tantárgyak elvégzése előtt eredményesen leteszi, mentesül a tantervben előírt Bevezető kurzusok BBN-KLF-121-124 vagy BBN-KLF-131-134 kurzusok elvégzése alól. Ez esetben a hallgató köteles a tantervben előírt kurzusok helyett azonos kreditértékben szakirányos órákat elvégezni. A javaslat kialakításában közreműködött az Ókortudományi Intézet, valamint a Hallgatói Önkormányzat.
* A 2022/23. tanév tavaszi féléves kreditátviteli eljárással kapcsolatos új ügymenet kialakítása: A hallgatók a Tanulmányi Hivatal Tantervi Csoportjának küldik el közvetlenül a kreditátviteli kérelmeiket, majd a kérvényeket a Tantervi Csoport kollégái juttatják el véleményezésre a szakos kreditfelelősnek, az oktatói és hallgatói bizottsági tagoknak, illetve az elnöknek egy erre kialakított dokumentumon keresztül.

Budapest, 2023. március 2.

Dr. Kiszl Péter

bizottsági elnök

1. Az Eötvös Loránd Tudományegyetem Bölcsészettudományi Kara Kreditátviteli Bizottságának Ügyrendje <https://btk.elte.hu/dstore/document/3370/%C3%9Cgyrend_Kredit%C3%A1tviteli%20Bizotts%C3%A1g%202021_KT.pdf> [↑](#footnote-ref-1)